**Ministru kabineta noteikumu projekta**

**„Grozījumi Ministru kabineta 2011.gada 27.decembra noteikumos Nr.1035**

**„Kārtība, kādā valsts finansē profesionālās ievirzes mākslas, mūzikas**

**un dejas izglītības programmas”” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Grozījumi Ministru kabineta 2011.gada 27.decembra noteikumos Nr.1035 „Kārtība, kādā valsts finansē profesionālās ievirzes mākslas, mūzikas un dejas izglītības programmas”” (turpmāk – Projekts) sagatavots, lai pilnveidotu no valsts budžeta piešķirto līdzekļu profesionālās ievirzes mākslas, mūzikas un dejas izglītības programmās nodarbināto pedagogu darba samaksas un valsts sociālās apdrošināšanas obligāto iemaksu (turpmāk – dotācija) aprēķinu kārtību. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots pamatojoties uz:1. Izglītības likuma 14.panta 26.punktu, kas nosaka, ka Ministru kabinets nosaka kārtību, kādā valsts finansē profesionālās ievirzes izglītības programmas;
2. Profesionālās izglītības likuma 31.panta otro trīs prim daļu, kas nosaka, ka valsts finansējumu profesionālās ievirzes mākslas vai mūzikas izglītības programmu īstenošanai ir tiesības saņemt akreditētai izglītības iestādei, kura nodrošina noteikta minimālā audzēkņu skaita izglītošanu izglītības iestādēs īstenotajās profesionālās ievirzes izglītības programmās mākslā vai mūzikā. Izglītojamo minimālo audzēkņu skaitu profesionālās ievirzes izglītības programmās mākslā vai mūzikā nosaka Ministru kabinets.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2011.gada 27.decembra noteikumi Nr.1035 „Kārtība, kādā valsts finansē profesionālās ievirzes mākslas, mūzikas un dejas izglītības programmas” (turpmāk – MK noteikumi Nr.1035) nosaka tiesisko regulējumu un kārtību, kādā valsts finansē profesionālās ievirzes mākslas, mūzikas un dejas programmas. Projekts paredz izglītības sistēmā ievērot vienotu principu saskaņā ar Ministru kabineta 2016.gada 5.jūlija noteikumiem Nr.447 „Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs”.Projekta 1.1.apakšpunkts paredz izteikt jaunā redakcijā MK noteikumu Nr.1035 6.punktu, nosakot, ka datus, kurus Latvijas Nacionālais kultūras centrs izmanto dotācijas aprēķinam, izglītības iestāde līdz 10.oktobrim apstiprina Valsts izglītības informācijas sistēmā sadaļā „Izdrukas atskaites” veidlapā „Izglītojamo skaits profesionālās ievirzes klasēs valsts budžeta mērķdotācijas aprēķināšanai” par attiecīgā mācību gada 1.oktobri un šos datus līdz 10.oktobrim saskaņo izglītības iestādes dibinātājs. Tā kā profesionālās ievirzes mūzikas un mākslas skolās audzēkņu uzņemšana turpinās visu septembri, tad 1.oktobra dati par audzēkņu skaitu izglītības iestādē ir drošticamāki dotācijas aprēķināšanai. Izglītības iestāde normatīvajos aktos noteiktajā kārtībā Valsts izglītības informācijas sistēmā ievada datus par izglītojamajiem profesionālās ievirzes izglītības programmās, norādot pazīmi par audzēknim izvēlēto finansējumu (valsts, pašvaldības vai privāts). Izglītības iestāde, Valsts izglītības informācijas sistēmā ievadot audzēkņa piederību profesionālās ievirzes izglītības programmai, pazīmi „valsts” norāda audzēknim, kurš mācās licencētā un akreditētā profesionālās ievirzes izglītības programmā. Ja audzēknis mācās vairākās profesionālās ievirzes izglītības programmās mūzikas, mākslas vai dejas jomās, pazīme „valsts” ievadāma pie vienas izglītības programmas. Saskaņā ar izglītības iestādes ievadītajiem datiem par audzēkņiem izglītības iestāde Valsts izglītības informācijas sistēmas sadaļā „Izdrukas” izgūst atskaiti „Izglītojamo skaits profesionālās ievirzes klasēs valsts budžeta mērķdotācijas aprēķināšanai” un apstiprina to. Izglītības iestādes dibinātājs Valsts izglītības informācijas sistēmas sadaļā „Pašvaldība/dibinātājs” apakšsadaļā „Atskaites dotācijas aprēķināšanai apstiprināšanai” saskaņo minēto izglītības iestādes apstiprināto atskaiti. Valsts izglītības informācijas sistēmas funkcionalitātes pilnveidošanas darba grupas iesniegumi daļēji ir izpildīti un daļēji vēl ir izstrādes procesā sakarā ar funkcionalitātes izstrādes tehnisko sarežģītību. Projekta 1.2.apakšpunkts paredz izteikt jaunā redakcijā MK noteikumu Nr.1035 9.punktu, kas nosaka, kāds ir konsultatīvās komisijas, kura sniedz Latvijas Nacionālajam kultūras centram ieteikumus par no valsts budžeta finansējamo izglītojamo skaitu, sastāvs. Projekts paredz papildināt esošo komisijas sastāvu ar deleģētu pārstāvi no Latvijas Pašvaldību savienības. Tā kā vairums izglītības iestāžu, kurās īsteno profesionālās izglītības mākslas, mūzikas un dejas izglītības programmas, ir pašvaldību dibinātas, ir svarīgi, lai Latvijas Pašvaldību savienības pārstāvis piedalītos procesā, kurā tiek lemts par no valsts budžeta finansējamo izglītojamo skaitu. Papildus precizēts Latvijas Mākslas skolu skolotāju asociācijas nosaukums.Projekta 1.3.apakšpunkts paredz precizēt MK noteikumu Nr.1035 10.3.apakšpunktu saistībā ar Projekta 1.1.apakšpunktā noteikto atskaites veidlapas „Izglītojamo skaits profesionālās ievirzes klasēs valsts budžeta mērķdotācijas aprēķināšanai” apstiprināšanas termiņu.Projekta 1.4.apakšpunkts paredz MK noteikumu Nr.1035 12.punktā precizēt dotācijas apmēra aprēķina formulā burta „K” skaidrojumu, nosakot, ka „K” ir dotācijas apmērs pedagogu darba samaksas noteikumos noteiktajām pedagoga profesionālās darbības kvalitātes piemaksām pedagogiem, kuri ieguvuši 3., 4. vai 5.kvalitātes pakāpi līdz 2017.gada 9.augustam (nosaka, summējot katrai kvalitātes pakāpei paredzēto piemaksu apmēru). Attiecīgi Projekta 1.5.apakšpunkts paredz svītrot MK noteikumu Nr.1035 12.1 punktu kā aktualitāti zaudējušu, jo formula ar Projekta 1.4.apakšpunktā veiktajiem precizējumiem ir integrēta MK noteikumos Nr.1035.Projekta 1.6.apakšpunkts paredz izteikt MK noteikumu Nr.1035 12.2 punktu jaunā redakcijā, skaitli „0,13” aizstājot ar skaitli „0,14”, tādējādi izglītības sistēmā ievērojot vienotu principu saskaņā ar Ministru kabineta 2016.gada 5.jūlija noteikumiem Nr.447 „Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs”, kura 8.3.apakšpunkts nosaka, ka mērķdotāciju pedagogu darba samaksai aprēķina, ievērojot papildu finansējumu (izņemot finansējumu to pirmsskolas izglītības pedagogu darba samaksai, kuri nodarbināti pašvaldību izglītības iestādēs bērnu no piecu gadu vecuma izglītošanā) attiecīgajam gadam apstiprinātā finansējuma ietvaros ne mazāk kā 14 % apmērā no mācību stundu plāna īstenošanai aprēķinātās mērķdotācijas – samaksai par pedagogu papildu pienākumiem, profesionālās darbības kvalitātes piemaksām pedagogiem, kuri ir ieguvuši 1., 2. un 3.kvalitātes pakāpi no 2017.gada 10.augusta, kā arī pedagoga mēneša darba algas likmes palielināšanai.Projekta 1.7.apakšpunkts paredz svītrot MK noteikumu Nr.1035 12.5 punktu kā aktualitāti zaudējušu, jo ar Projekta 1.5.apakšpunktā veikto precizējumu finansējums samaksai par pedagogu papildu pienākumiem un profesionālās darbības kvalitātes piemaksām pedagogiem, kuri ir ieguvuši 1., 2. un 3.kvalitātes pakāpi no 2017.gada 10.augusta, ir integrēts formulā, kas noteikta MK noteikumu Nr.1035 12.2 punktā.Projekta 1.8.apakšpunkts paredz precizēt MK noteikumu Nr.1035 18.punktu, lai pārskata sniedzējs gatavotu pārskatu pēc uzkrāšanas principa nevis pēc naudas plūsmas principa. Kā arī MK noteikumu Nr.1035 18.punkta redakcijā tiek mainīts nosaukums no „Valsts kases informācijas sistēmas ministriju, centrālo valsts iestāžu un pašvaldību budžeta pārskatu informāciju sistēma” uz „Valsts kases e-pakalpojumu „ePārskati””. Savukārt MK noteikumu Nr.1035 18.1 punkts teikt izteikts jaunā redakcijā, veicot tehnisku grozījumu un nenosakot ailes „Līdzekļu atlikums un pārskata perioda beigām” numerāciju, kā arī nosakot, ka izglītības iestādes ailē „Līdzekļu atlikums un pārskata perioda beigām” norādīto atlikumu finansējuma saņēmējs atskaita Latvijas Nacionālajam kultūras centram profesionālās ievirzes mākslas/mūzikas/dejas izglītības programmu finansēšanas līgumā noteiktajā termiņā.Projekta 1.9.apakšpunkts paredz precizēt MK noteikumu Nr.1035 19.punkta ievaddaļu, pareizi izsakot darbības vārda galotni.Projekta 1.10.apakšpunkts paredz papildināt MK noteikumus Nr.1035 ar 27.8 punktu, kas paredz kārtību, kādā tiek aprēķināta dotācija izglītības iestādēm par laika periodu no 2019.gada 1.septembra līdz 2019.gada 31.decembrim.Projekta 1.11.apakšpunkts paredz izteikt jaunā redakcijā 3.pielikumu „Pārskats par dotācijas izlietojumu atbilstoši normatīvajos aktos budžeta izdevumu klasifikācijas jomā noteiktajai atlīdzības klasifikācijai”, papildinot ar jaunu aili „Pēc uzkrāšanas principa” un jaunu kolonnu „Atmaksātā dotācija”, kas ļaus pārbaudīt summu, kuru izglītības iestādes atskaita atpakaļ atskaites gada laikā, un tādējādi kolonnā „Līdzekļu atlikums uz pārskata perioda beigām” tiks uzrādīta korekta summa. Tāpat attiecīgi ir precizēta pārējo aiļu numerāciju, kā arī 3.pielikums papildināts ar norādi, ka ailes A,B,C izglītības iestādei jāaizpilda obligāti. Līdz šim ailes, kurās jānorāda izglītības iestādes nosaukums, noslēgtā līguma datums un numurs, attiecīgi ailes A, B,C, ne vienmēr tika aizpildītas.Projekta 2.punkts paredz, ka Projekts stājas spēkā 2019.gada 1.septembrī. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Latvijas Nacionālais kultūras centrs. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020. | 2021. | 2022. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 18932593 | 0 | 18932593 | 0 | 18932593 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 18932593 | 0 | 18932593 | 0 | 18932593 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 18932593 | 0 | 18932593 | 0 | 18932593 | 0 | 0 |
| 2.1. valsts pamatbudžets | 18932593 | 0 | 18932593 | 0 | 18932593 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 18932593 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts tiek īstenots esošā budžeta ietvaros. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | 2019.gadā un turpmākajos gados Kultūras ministrijas budžetā plānotais finansējums profesionālās ievirzes izglītības iestādēm ir 18 932 593 *euro.* 2019.gadā no valsts budžeta finansētais profesionālās ievirzes izglītojamo skaits – 19 635. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts 2019.gada 10.jūlijā ievietots Latvijas Nacionālā kultūras centra tīmekļvietnes [www.lnkc.gov.lv](http://www.lnkc.gov.lv) un Kultūras ministrijas tīmekļvietnes [www.km.gov.lv](http://www.km.gov.lv) sadaļā „Sabiedrības līdzdalība” ar aicinājumu sabiedrības pārstāvjiem līdzdarboties Projekta izstrādē, līdz 2019.gada 1.augustam rakstiski sniedzot viedokli par Projektu atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5. un 7.4.1 punktam. Papildus par Projekta virzību ir informēti Latvijas Nacionālā kultūras centra sociālie partneri – Latvijas Mūzikas izglītības iestāžu asociācijas un Latvijas mākslas skolu skolotāju asociācijas pārstāvji (Latvijas Nacionālā kultūras centra Profesionālās ievirzes kultūrizglītības iestāžu direktoru padomes 2019.gada 30.aprīļa sēde). |
| 2. | Sabiedrības līdzdalība projekta izstrādē | Sabiedrības pārstāvji tika aicināti līdzdarboties Projekta izstrādē, līdz 2019.gada 1.augustam rakstiski sniedzot viedokli par Projektu atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5. un 7.4.1 punktam. Projektā ietvertais regulējums apspriests Latvijas Nacionālā kultūras centra Profesionālās ievirzes kultūrizglītības iestāžu direktoru padomes 2019.gada 30.aprīļa sēdē. |
| 3. | Sabiedrības līdzdalības rezultāti | Latvijas Nacionālā kultūras centra sociālie partneri – Latvijas Mūzikas izglītības iestāžu asociācijas un Latvijas mākslas skolu skolotāju asociācijas pārstāvji atbalsta Projektā ietverto regulējumu. Sabiedrības līdzdalības rezultātā pēc Projekta ievietošanas Latvijas Nacionālā kultūras centra tīmekļvietnes [www.lnkc.gov.lv](http://www.lnkc.gov.lv) un Kultūras ministrijas tīmekļvietnes [www.km.gov.lv](http://www.km.gov.lv) sadaļā „Sabiedrības līdzdalība” par Projektu citi viedokļi noteiktajā termiņā netika saņemti. |
| 4. | Cita informācija | Nav |
|   **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Kultūras ministrija, Latvijas Nacionālais kultūras centrs, pašvaldību un juridisko vai fizisko personu dibinātās iestādēs, kuras īsteno profesionālās ievirzes mākslas, mūzikas un dejas izglītības programmas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs                                                               N.Puntulis

Vīza: Valsts sekretāre D.Vilsone

Beinaroviča 62305829

Baiba.Beinarovica@lnkc.gov.lv